

REPUBLIKA HRVATSKA

KRAPINSKO - ZAGORSKA ŽUPANIJA

GRAD ZLATAR

JEDINSTVENI UPRAVNI ODJEL

KLASA: 403-01/25-01/01

URBROJ:2140-07-02-25-3

Zlatar,

**GRAD ZLATAR**

**GRADSKO VIJEĆE**

PREDMET: **Odluka o zaduživanju Grada Zlatara po principu dopuštenog prekoračenja po transakcijskom računu**

**-** prijedlog za donošenje

Temeljem članka 28. Poslovnika Gradskog vijeća Grada Zlatara („Službeni glasnik Krapinsko-zagorske županije“ br. 27/13, 17A/21 i 54A/21), dostavlja se na raspravu i usvajanje prijedlogOdluke o zaduživanju Grada Zlatara po principu dopuštenog prekoračenja po transakcijskom računu.

UVOD

Obzirom na trenutno aktivne projekte većih obuhvatnih zahvata; izgradnja tržnice, izgradnja šumske ceste Jakopići-Črne mlake, dogradnja dječjeg vrtića, izgradnja područnog dječjeg vrtića, očekuje se nesrazmjer između različite dinamike priljeva sredstava od strane EU i dospijeća obveza, stoga je donošenje Odluke o kratkoročnom kreditu po principu dopuštenog prekoračenja po transakcijskom računu nužno kako se proračun Grada Zlatara ne bi dodatno opteretio.

PRAVNI TEMELJ

Zaduživanje jedinica lokalne i područne (regionalne) samouprave regulirano je odredbama Zakona o proračunu („Narodne novine“ broj 144/21 – u daljnjem tekstu: Zakon o proračunu.)

Člankom 119. Zakona o proračunu definiran je način kratkoročnog zaduživanja jedinica lokalne i područne (regionalne) samouprave kojim se ista može zadužiti najduže do 12 mjeseci, bez mogućnosti daljnjeg reprograma ili zatvaranja postojećih obveza po kratkoročnim kreditima ili zajmovima uzimanjem novih kratkoročnih kredita ili zajmova.

Jedinica lokalne i područne (regionalne) samouprave može se kratkoročno zadužiti samo za premošćivanje jaza nastalog zbog različite dinamike priljeva sredstava i dospijeća obveza.

OPĆE ODREDBE

Grad Zlatar zadužit će se putem kratkoročnog revolving kredita do maksimalnog iznosa od 300.000,00 EUR (tristotisućaeura) kod Hrvatske poštanske banke d.d., iznos kamatne stope 3,60% godišnje, fiksno.

Rok vraćanja kredita je do 12 mjeseci od dana odobrenja plasmana. Kredit će se koristiti dovođenjem u dopušteno prekoračenje transakcijskog računa Korisnika kredita u Banci.

Naknada za obradu zahtjeva iznosi 800,00 eura, jednokratno.

GRADONAČELNICA

Jasenka Auguštan-Pentek